  Виталий Пронин Спасательёс калыкез йӧ вылэ потамлэсь возиськыны куро ни. Та пумысен Россиысь МСЧ-лэн Удмурт ёзаз пресс-конференция ортчиз. Унозэ чорыгасьёсты векчи йӧ но уг кышкатыТуспуктэм басьтэмын 8.mchs.gov.ru Пичи судноосъя инспектор Алексей Анохин верамъя, туэ тол куспын шаерамы 7 шудтэм учыръёс пусъемын. 5 адями векчи йӧ вылэ секыт техникаен потэменыз валче ву улэ кошкиз. —Шаерамы600 пала шуръёс, ог 1 сюрс 900 тыметъёс,котькудаз спасательёсты уд пукты. Соинадямилы нырысь ик аслыз улонэз, тазалыкезсярысь сюлмаськыны кулэ. Уката сак луононылпиос пумысен. Соослэн тани-тани тулысканикулъёссы кутскозы. Пиналъёсты йӧвылэ потамлэсь возиськыны курыса,спасательёс школаыосы потало ке но, тапумысен анай-атайёсты но нимысьтызвераськыны куриськом на, — шуэ А. Анохин. Тодыны кулэ: юн йӧ чильпырась, лызпыръем яке вожпыръем луэ, со 10 сантиметрлэсь векчигес луыны кулэ ӧвӧл. Шакырес, ӵужалэс яке пурысялэс ке, со векчи луэмын ни, капчиен чигиське. Ангелина Снигирёва  